Maria og hendes familie kunne ikke have været bedre værter.
Det er et fantastisk hus, i meget rolige omgivelser og med den mest utrolige, uforstyrrede stjernehimmel at se på om aftenen - simpelthen fordi huset ligger så langt fra andre huse (der er kun lige det lille nabohus, som Maria med familie bor i, i nærheden).

Poolen er skøn og god også for mindre børn (lav i den ene ende), legestativet var et hit for vores 1- og 3-årige, og trampolinen var også populær. Der var en højstol og en babyseng samt en sikkerhedsdør øverst på trappen, så vores børn ikke faldt ned.

Der er god plads i huset. Vi havde besøg af først min far og derefter min svoger og svigerinde, og alle følte, at de havde godt med plads.

Maria og hendes familie var, som nævnt, de perfekte værter. De kom med friske æg, og vi kunne selv plukke grøntsager i køkkenhaven. De kom også med oppusteligt legetøj til poolen og satte endda fodboldmål op i haven :)

Huset ligger kun 25 minutters kørsel fra Mallorcas skønneste strand, Es Trenc, som vi besøgte, og som ligeledes var meget børnevenlig.

Alt i alt havde vi et skønt ophold, og jeg kun anbefale et afslappende ophold i Marias hus.